Ionia — Magnesia on the Maeander — 208/7 BC — O. Kern, I.Magnesia 37 — K.J. Rigsby, Asylia (1996) 215, 87
Region: Attica (IG I-III) — Attica

[επι ----------- αρ]χοντος επι τη[ς ιππ]οθωντιδος πεμ[πτης πρυτανεια]ς αρχικλη[ς 0]αριδημου ερχιευς εγραμ[ματευεν βου]λης ψηφισμα πυανοψιωνος εκτει ισταμενου [εβ]δομε[ι] της πρυτανειας βουλη εμ βουλευτηριωι τωμ προεδρων επεψηφιζεν ευβιος νικανορος φαληρευς και συμπροεδροι αγαθοκλης διοφανου δεκελεευς ειπεν επειδη μαγνητες οι επι μαιανδρωι οικειοι και φιλοι του δημου του αθηναιων οντες ψηφισαμενοι θυσιαν και αγωνα στεφανιτην ισοπυθιον μουσικον και ιππικον και γυμνικον συντελειν τει αρχηγετιδι της πολεως αυτων αρτεμιδι λευκοφρυηνει αφεσταλκασιν θεωρους απολλοφανην αισχυλου ευβουλον αναξαγορου λυκομηδην χαρισιου οι προσελθοντες προς την βουλην και τον δημον ανενεωσαντο την τε προυπαρχουσαν ταις πολεσιν οικειοτητα και φιλιαν και απολογισαμενοι την της θεας επιφανειαν παρεκαλεσαν μετα πασης σπουδης και φιλοτιμιας αποδεξασθαι τον αγωνα στεφανιτην ισοπυθιον ον τιθεασιν τει αρτεμιδι τει λευκοφρυηνει και την πολιν αυτων και την χωραν ιεραν και ασυλον αποδειξαι καθοτι αυτοις και ο θεος ο εν δελφοις εχρησεν ινα ουν και ο δημος φανερος ηι εμ παντι καιρωι τιμων το θειον και την οικειοτητα και τημ φιλιαν τηρων τημ προς μαγνητας αγαθει τυχει δεδοχθαι τει βουλει τους προεδρους οι αν λαχωσιν εις την επιουσαν εκκλησιαν χρηματισαι περι τουτων γνωμην δε ξυμβαλλεσθαι της βουλης εις τον δημον οτι δοκει τ ε ι βουλει δεχεσθαι τον δημον και νυν και εις τομ μετα ταυτα χρονον τας τε σπονδας και τας θυσιας και τον αγωνα ον τιθεασιμ μαγνητες τει αρτεμιδι τει λευκοφρυηνει στεφανιτην ισοπυθιον και την πολιν αυτων και την χωραν ιεραν και ασυλον ειναι κατα τας του θεου μαντειας επαινεσαι δε και τον δημον τομ μαγνητων και στεφανωσαι θαλλου στεφανωι ευσεβειας ενεκεν επαινεσαι δε και τους παραγεγονοτας θεωρους απολλοφανην ευβουλον λυκομηδην και στεφανωσαι εκαστον αυτων θαλλου στεφανωι ευσεβειας ενεκεν της εις την θεαν και της εις την πατριδα φιλοτιμιας καλεσαι δε αυτους και επι ξενια εις το πρυτανειον εις αυριον αναγραψαι δε τοδε το ψηφισμα τογ γραμματεα τογ κατα πρυτανειαν εν στηληι λιθινηι και στησαι εν τωι ιερωι το δε γινομενον ανηλωμα εις τημ ποιησιν της στηλης και την αναθεσιν μερισαι τον ταμιαν και τους επι τει διοικησει.